text: FC Fredericia henter færøsk landsholdsspiller
  30 august 2015 kl. 05.48
  25-årige Rógvi Asmundur Baldvinsson er færøsk A-landsholdsspiller, og har skrevet under på en aftale med FC Fredericia, der løber for resten af 2015.
  -Vi vurderede, at vi manglede en spiller på denne position, og da muligheden opstod for at hente Rógvi til klubben, så slog vi til.
  Dermed er det også med stor tilfredshed, at vi nu kan se tilbage på et transfervindue, hvor vi har samlet og sammensat en komplet trup, fortæller FC Fredericias direktør Stig Pedersen i en pressemeddelelse, og fortsætter:
  -Vi håber, at Rógvi vil nå at være spilleberettiget til søndagens opgør mod Næstved, men i skrivende stund afventer vi fortsat på spilletilladelsen. Såfremt den falder på plads, så kan Rógvi Baldvinsson allerede være en del af truppen søndag.
  Rógvi Baldvinsson har senest spillet for de norske klubber Ålgård FK og Bryne FK, mens han også har et ophold i engelske Bristol Rovers på CV'et.
  Om Rógvi Baldvinsson:
  Født: 6. december 1989Højde: 189 cmPosition: venstre backLandshold: 20 A-landsholdskampe og to mål
  
  